Euroopan strategisten investointien rahasto (ESIR), Euroopan investointineuvontakeskus ja Euroopan investointihankeportaali (EIPP) perustettiin vuonna 2015 asetusten (EU) N:o 1291/2013 ja (EU) N:o 1316/2013 muuttamisesta 25 päivänä kesäkuuta 2015 annetulla Euroopan parlamentin ja neuvoston asetuksella (EU) 2015/1017, jäljempänä ’ESIR-asetus’. Tavoitteena oli saada käyttöön yksityistä rahoitusta investointien vauhdittamiseksi unionissa. Komissio ja Euroopan investointipankki (EIP) allekirjoittivat 22. heinäkuuta 2015 sopimuksen Euroopan strategisten investointien rahaston hallinnoinnista ja EU:n takauksen myöntämisestä, jäljempänä ’ESIR-sopimus’.

Käytettävissä oleva EU:n takaus on luonteeltaan uusiutuva vuoden 2022 loppuun asti, eli se voidaan asettaa käytettäväksi uusiin toimiin olemassa olevien tointen kuoletuksen jälkeen, mikäli EU:n takaus ei yhtenäkään ajankohtana ole yli 26 miljardia euroa ja EU:n takauksen nojalla unionin yleisestä talousarviosta suoritettavien maksujen yhteenlaskettu nettomäärä on enintään 26 miljardia euroa.

Infrastruktuuri- ja innovointi-ikkunan velkasalkkuun sisältyvät kaikki allekirjoitetut ja peruuttamattomat velkatyypin toimet. EIP tekee kussakin toimessa vakiomuotoisen riskinarviointinsa, johon sisältyy maksukyvyttömyys- ja takaisinperintäasteen todennäköisyyden laskenta, ottamatta huomioon EU:n takausta (jotta voidaan esittää transaktion kokonaisriski ). EU:n takauksella tuettavilla toimilla on yleensä korkeampi riskiprofiili kuin EIP:n tavanomaisilla toimilla, joten ne kuuluvat erityistoimiin . ESIR-salkkuun voidaan sisällyttää riskittömämpiä transaktioita sillä edellytyksellä, että osoitetaan selvästi suuri lisäarvo ja että niiden sisällyttäminen on sopusoinnussa täydentävyyden tarjoamista koskevan vaatimuksen kanssa.

§COSME-ohjelman lainatakausjärjestely, joka parantaa riskialttiimpien pk-yritysten rahoituksen saantia;

§pk-yritysten InnovFin-takausjärjestelmä (InnovFin SMEG), joka keskittyy innovatiivisiin ja tutkimusintensiivisiin yrityksiin;

§EaSI-ohjelman rahoituksen takuuväline, josta tuetaan mikrorahoitusta ja yhteiskunnallisia yrityksiä;

§kulttuurialan ja luovien toimialojen takausjärjestely, joka tarjoaa kohdennettua tukea näiden toimialojen pk-yrityksille;

§ESIR-rahaston pilottihankkeena kehitetty osaamis- ja koulutustuote, joka tarjoaa rahoitusta yksittäisille opiskelijoille ja oppijoille, työntekijöidensä uudelleenkoulutukseen investoiville yrityksille sekä organisaatioille, jotka tarjoavat koulutusta tai investoivat siihen; ja

§ESIR-yhdistelmätuote, joka kohdistuu tiettyihin toimintapoliittisiin tavoitteisiin jäsenvaltioissa, erityisesti rahoituksen saannin parantamiseen maatalousalalla. Tuote yhdistää EU:n rakennerahastoista tai kansallisista rahastoista ja ESIR-rahastosta saatavia varoja.

Pk-yritysikkunassa oli 31. joulukuuta 2020 allekirjoitettu 437 velkatyypin tointa, ja rahoituksen kokonaismäärä oli 15,1 miljardia euroa.

3.2.2 Pk-yritysikkunan pääomasalkku

ESIR-rahastoon kuuluvalla, EU:n takauksella katetulla pk-yritysikkunan osalla, joka liittyy oman pääoman ehtoiseen rahoitukseen, tuetaan kolmea järjestelyä:

§pk-yritysikkunan oman pääoman ehtoinen tuote, jonka avulla EIR investoi oman pääoman rahastoihin, rahastojen rahastoihin tai yhteisinvestointivälineisiin, joilla kanavoidaan oman pääoman ehtoista rahoitusta varhaisvaiheen yrityksille (esim. startup-yritykset) sekä kasvu- ja laajentumisvaiheessa oleville yrityksille (esim. scale-up-yritykset);

§Escalar-aloite, joka auttaa scale-up-yrityksiin keskittyviä rahastoja aikaansaamaan suuremman kriittisen massan; ja

§ESIR-yksityisluottojen ohjelma, jolla tuetaan monialaisia velkarahastoja, jotta eurooppalaisten pk-yritysten ja pienten mid-cap-yritysten käytettävissä olisi enemmän ja monipuolisempaa vaihtoehtoista velkarahoitusta.

Pk-yritysikkuna hyötyy myös EIP:n suorasta 4 miljardin euron rahoitusosuudesta, jolla on lisätty EIP:n EIR:lle myöntämää riskipääomavaltuutusta pk-yritysten ja mid-cap-yritysten oman pääoman ehtoisen rahoituksen tueksi.

Pk-yritysikkunassa oli 31. joulukuuta 2020 allekirjoitettu 355 pääomatyypin tointa, ja rahoituksen kokonaismäärä oli 10,5 miljardia euroa.

4. ESIR-rahastoon kuuluvan EU:n takuurahaston toiminta

ESIR-rahastoon kuuluva takuurahasto, jäljempänä ’takuurahasto’, perustettiin ESIR-asetuksen 12 artiklalla, ja sitä rahoitetaan pääasiassa unionin yleisestä talousarviosta saaduilla maksusuorituksilla ja EU:n takauksen kattamista toimista peräisin olevilla tuloilla. Takuurahasto muodostaa likviditeettipuskurin, josta EIP:lle on suoritettava maksuja silloin kun se vetoaa EU:n takaukseen. Takuurahaston varat on pidettävä tasolla, joka vastaa tiettyä prosenttiosuutta (tavoitesumma) EU:n kaikista takausvelvoitteista. Osuus on tällä hetkellä 35 prosenttia. Likviditeettipuskurin tarkoituksena on tarjota asianmukainen turvamarginaali, joka suojaa unionin talousarviota sen tilanteen varalta, että EU:n takaukseen vedotaan äkillisesti.

Maksut suoritetaan ESIR-sopimuksen mukaan takuurahastosta, jos maksun määrä ylittää EIP:n käytettävissä ESIR-tilillä olevien varojen määrän. EIP:n hallinnoima ESIR-tili on avattu EU:n takauksella katetuista ESIR-toimista ja takaisinperityistä määristä saatavien EU:n tulojen keruuta sekä EU:n takaukseen perustuvien maksujen ja EIP:lle maksettavien hallinnollisten kulujen ja takaisinperintäkulujen suorittamista varten.

Varainhoitoasetuksella perustettiin yhteinen vararahasto vuosien 2021–2027 monivuotisen rahoituskehyksen mukaisista talousarviotakuista ja rahoitusapuohjelmista aiheutuvien rahoitusvelkojen ja vanhojen velkojen rahoittamiseksi. Sen vuoksi ESIR-rahaston takuurahasto muodostaa tammikuusta 2021 alkaen yhteisen vararahaston erillisen osan.

4.1. Takuurahaston rahoitusjärjestely